
ДО	 
МИНИСТЕРСКИЯ СЪВЕТ
НА РЕПУБЛИКА БЪЛГАРИЯ



Д   О   К   Л   А   Д  
от
Атанас Зафиров – заместник министър-председател на Република България

ОТНОСНО: Проект на Решение на Министерския съвет за изменение на Решение № 642 на Министерския съвет от 4 август 2016 г. за утвърждаване на образци на регистрационни карти, които се издават от Държавната агенция за бежанците при Министерския съвет, изменено и допълнено с Решение № 242 на Министерския съвет от 2022 г., Решение № 96 на Министерския съвет от 2023 г., Решение № 67 на Министерския съвет от 2024 г. и Решение № 78 на Министерския съвет от 2025 г.

УВАЖАЕМИ ГОСПОДИН МИНИСТЪР-ПРЕДСЕДАТЕЛ,
УВАЖАЕМИ ГОСПОЖИ И ГОСПОДА МИНИСТРИ,  

На основание чл. 31, ал. 2 от Устройствения правилник на Министерския съвет и на неговата администрация (УПМСНА) и по предложение на председателя на Държавната агенция за бежанците при Министерския съвет, внасям за разглеждане Проект на Решение на Министерския съвет за изменение на Решение № 642 на Министерския съвет от 4 август 2016 г. за утвърждаване на образци на регистрационни карти, които се издават от Държавната агенция за бежанците при Министерския съвет, изменено и допълнено с Решение № 242 на Министерския съвет от 2022 г., Решение № 96 на Министерския съвет от 2023 г., Решение № 67 на Министерския съвет от 2024 г. и Решение № 78 на Министерския съвет от 2025 г.
Временна закрила на територията на Европейския съюз е въведена с Решение за изпълнение (ЕС) 2022/382 на Съвета от 4 март 2022 година за установяване на съществуването на масово навлизане на разселени лица от Украйна по смисъла на член  5 от Директива 2001/55/ЕО и за въвеждане на временна закрила. Въз основа на посоченото решение и в съответствие с чл. 45, ал. 1 от Закона за убежището и бежанците (ЗУБ), с Решение № 242 на Министерския съвет от 2022 г., с Решение № 96 на Министерския съвет от 2023 г., с Решение № 67 на Министерския съвет от 2024 г. и с Решение № 78 на Министерския съвет от 2025 г. е изменено и допълнено Решение № 642 на Министерския съвет от 2016 г. за утвърждаване на образци на регистрационни карти, които се издават от Държавната агенция за бежанците при Министерския съвет. 
Във връзка с Решение за изпълнение (ЕС) 2025/1460 на Съвета от 15 юли 2025 година за удължаване на срока на временната закрила, въведена с Решение за изпълнение (ЕС) 2022/382, с което срокът на действие на временната закрила се удължава до 04.03.2027 г., е необходимо да бъде стартиран процес по пререгистрация на лицата с предоставена временна закрила, което създава необходимост от изменение на Решение № 642 на Министерския съвет от 2016 г., изменено и допълнено с Решение № 242 на Министерския съвет от 2022 г., с Решение № 96 на Министерския съвет от 2023 г., Решение № 67 на Министерския съвет от 2024 г. и с Решение № 78 на Министерския съвет от 2025 г. за утвърждаване на образци на регистрационни карти, които се издават от Държавната агенция за бежанците при Министерския съвет. 
До настоящия момент над 223 000 украински бежанци са регистрирани за временна закрила в Република България, а към настоящия момент над 86 000 лица притежават валидни регистрационни карти, чиито срок изтича на 04.03.2026 г.   Издаването на нова на регистрационна карта за временна закрила следва да се осъществява в местата за регистрация, които се използват и към настоящия момент - регистрационно-приемателните центрове на Държавната агенция за бежанците при МС (ДАБ при МС), Областните дирекции на Министерство на вътрешните работи (ОДМВР) и Столична дирекция на Вътрешните работи (СДВР) - за гр. София.
С оглед на големия брой лица и технологичното време, което отнема за регистрация и издаване на съпътстващите я документи и с цел гарантиране запазването на правата на лицата с предоставена временна закрила след изтичане на понастоящем действащия срок – до 04.03.2026 г., считам за целесъобразно процесът по пререгистрация да започне от датата на влизане в сила на новите РМС и да продължи до 30.04.2026 г.
На чуждите граждани с временна закрила са издадени регистрационни карти на лица с временна закрила със срок на валидност до 04.03.2026 г. На всички лица, които желаят да продължат да се ползват от правата лица с временна закрила, следва да бъдат издадени нови регистрационни карти със срок на валидност до 04.03.2027 г. - новият срок на действие на временната закрила.
Предложеният проект на Решение на Министерския съвет няма да доведе до въздействие върху държавния бюджет, поради което е приложена, одобрена от министъра на финансите, финансова обосновка по Приложение № 2.2 към чл. 35, ал. 1, т. 4, б. „б“ от Устройствения правилник на Министерския съвет и на неговата администрация.
Проектът на Решение е съгласуван по реда на чл. 32 от УПМСНА, като получените становища са отразени в приложената справка.

УВАЖАЕМИ ГОСПОДИН МИНИСТЪР-ПРЕДСЕДАТЕЛ,
УВАЖАЕМИ ГОСПОЖИ И ГОСПОДА МИНИСТРИ,  
Предвид изложеното и на основание чл. 8, ал. 3 от Устройствения правилник на Министерския съвет и на неговата администрация, предлагам Министерският съвет да приеме предложения проект на Решение на Министерския съвет за изменение на Решение № 642 на Министерския съвет от 4 август 2016 г. за утвърждаване на образци на регистрационни карти, които се издават от Държавната агенция за бежанците при Министерския съвет, изменено и допълнено с Решение № 242 на Министерския съвет от 2022 г., Решение № 96 на Министерския съвет от 2023 г., Решение № 67 на Министерския съвет от 2024 г. и с Решение № 78 на Министерския съвет от 2025 г.

